Kiĉenero

Kiĉenero () estas urbo en la suda parto de la provinco Ontario en Kanado. Ĝi situas proksimume 100 kilometrojn okcidente de la urbo Toronto, kaj estas parto de metropola regiono nomata Granda Toronto kaj de la Jorka Regiono. Laŭ stato de la jaro  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km². La urbo estas parto de la metropola regiono Granda Toronto kaj la ena ringo de la Ora Hufumo.

Ĝin fondis episkopo Benjamin Eby kaj tie setlis ĉ. 1807 germanaj enmigrantoj. En 1833 ĝi ricevis la nomon Berlin kaj iĝis la sekreta ĉefurbo de la germanoj en Kanado. Sub la influo de kontraŭgermanaj fluoj dum la unua mondmilito, la urbo Berlino estis renomita en 1916, post referendumo bojkotita de multaj loĝantoj. Ekde tiam la urbo nomatas laŭ la brita feldmarŝalo kaj milita ministro grafo Herbert Kitchener, mortinta en batalo de tiu jaro. Nur du antaŭurboj, Mannheim en la sudokcidento kaj Breslau en la nordoriento, rajtis teni siajn germanajn nomojn. En la 1990-aj jaroj ekzistis iniciato renomi la grandurbon reen al Berlino, sed tio ne trovis sufiĉan subtenon.

Tamen, la germana influo ankoraŭ sentiĝas en la urbo nuntempe, ekzemple per la ĉiujara Oktobrofesto, kiu altiras multajn gastojn el la tuta Nordameriko. Estas ankaŭ tradicia germana kristnaska foiro.

Pro la apuda urbeto Waterloo, kie situas la du universitatoj universitato de Waterloo kaj universitato Wilfred Laurier, multaj kiĉeneranoj laboras en edukada kaj alt-teknologia industrioj, sed multaj ankaŭ okupiĝas pri fabrikado kaj agrikulturo, precipe pro la multaj menonitoj en la regiono kiuj ankoraŭ havas tradician agrikulturistan viv-stilon.

 Vidu ankaŭ 
 Ion rapid transit

Kategorio:Urboj en Ontario